Turinys
Rodyklė 🔎︎

# Mygtukų juostos

Šioje kortelėje galima keisti „LibreOffice“ mygtukų juostų sąranką.

Jei norite tai atlikti…

Pasirinkite Priemonės → Sąranka → Juostos kortelę.

## Paieška

Teksto langelyje įveskite ieškinį, kad lengviau rastumėte norimą komandą.

## Kategorija

Iš išskleidžiamojo sąrašo pasirinkite komandų kategoriją, kad sąraše žemiau būtų rodomos tik reikiamos komandos. Makrokomandų ir stilių komandos visada rodomos sąrašo apačioje.

## Funkcija

Rodomas komandų sąrašas – paieškos pagal teksto eilutę ir pasirinktą kategoriją rezultatas.

## Aprašas

Teksto langelyje rodomas trumpas pažymėtos komandos aprašas.

## Sąrankos sritis

Parinkite sritį, kuriai bus priskirta mygtukų juosta. Jei mygtukų juosta priskiriama „LibreOffice“ moduliui, juosta bus matoma atvėrus bet kokį failą tame modulyje. Jei mygtukų juosta priskiriama dokumentui, juosta bus matoma tik kai tas dokumentas yra atvertas ir veikiamasis.

## Paskirtis

Parinkite mygtukų juostą, į kurią įtraukti taisomą komandą. Parinktos mygtukų juostos esamos komandos rodomos žemiau funkcijų sąraše.

## Pridėti

Spustelėkite krumpliaračio piktogramą ir pasirinkite komandą Pridėti, jei norite sukurti naują mygtukų juostą.

## Šalinti

Spustelėkite krumpliaračio piktogramą ir pasirinkite komandą Šalinti, jei norite pašalinti mygtukų juostą.

Šalinti galima tik naudotojo sukurtas mygtukų juostas ir mygtukų juostų komandas (mygtukus).

## Rodyklės dešinėn mygtukas

Spustelėję rodyklės dešinėn mygtuką kairiajame sąraše pažymėtą komandą nukopijuosite į dešinįjį sąrašą. Šitaip komanda bus įtraukta į parinktą mygtukų juostą.

## Rodyklės kairėn mygtukas

Spustelėję rodyklės kairėn mygtuką pažymėtą komandą pašalinsite iš mygtukų juostos.

## Rodyklių aukštyn ir žemyn mygtukai

Spustelėkite rodyklių aukštyn arba žemyn mygtukus dešinėje dialogo lango pusėje, jei norite pažymėtą komandą pakelti arba nuleisti kitų komandų parinktoje mygtukų juostoje atžvilgiu.

Komandą perkelti į kitą vietą galima tiesiog tempiant ją pele.

## Įterpti

Įterpti skirtuką: Įterpiamas skirtuko ženklas padaryti mygtukų juostą aiškesne ir susijusioms komandoms sugrupuoti.

## Keisti

- Pervadinti: Atveriamas dialogo langas pažymėtam elementui pervadinti.

- Keisti piktogramą: Atveriamas piktogramos parinkimo dialogo langas, kuriame komandai galima parinkti kitokią piktogramą.

- Atstatyti piktogramą: Komandos piktograma atstatoma į numatytąją.

- Atstatyti numatytąją komandą: Atstatoma numatytoji komandos sąranka.

## Numatytosios parinktys

Panaikinami visi anksčiau atlikti parinktos mygtukų juostos pakeitimai.

Susijusios temos

Mygtukų pridėjimas į mygtukų juostas

„LibreOffice“ sąranka