Turinys
Rodyklė 🔎︎

# Langelio nuoroda kitame dokumente

Lakšto langelyje galite įterpti kitame lakšte esančio langelio nuorodą.

Tokiu pačiu būdu galima įterpti kitame dokumente esančio langelio nuorodą, jei tas dokumentas buvo įrašytas.

## Langelio nuorodos įterpimas į to paties dokumento kitą langelį

1. Atverkite naują, tuščią skaičiuoklės dokumentą. Numatyta, kad jis turi tik vieną lakštą „1 lakštas“. Pridėkite antrą lakštą spustelėję + mygtuką lakšto ąselės kairėje (pridedamas „2 lakštas“).

2. Pagal pavyzdį įrašykite formulę į Lakštas1 A1 langelį:

   =Lakštas2.A1

3. Spustelėkite dokumento apačioje lakšto ąselę Lakštas2. Tempkite žymeklį į A1 langelį ir įrašykite norimą tekstą arba skaičių.

4. Jeigu grįžtumėte į Lakštas1, pamatytumėte tą patį tekstą arba skaičių langelyje A1. Jei pakeisite Lakštas2.A1 langelio turinį, langelio Lakštas1.A1 turinys taip pat pasikeis.

Jei nurodote lakšto pavadinimą, kuriame yra tarpai tarp žodžių, tai rašykite jį tarp apostrofų:='Lakštas su tarpais pavadinime'.A1

Pavyzdyje naudojama skaičiuoklės funkcijos sintaksė. Galima naudoti ir „Excel“ A1 arba R1C1 formulės sintaksę; tai sukonfigūruota Formulės parinkčių puslapyje.

## Langelio nuorodos įterpimas į kitą dokumentą

1. Pasirinkite Failas → Atverti ir atverkite kokį nors skaičiuoklės dokumentą.

2. Pasirinkite Failas → Naujas ir sukurkite naują skaičiuoklės dokumentą. Tempkite žymeklį į langelį, kuriame norite įterpti kito dokumento langelio duomenis, ir rašykite formulę pradėdami lygybės ženklu.

3. Pasirinkite dokumentą, kurį atvėrėte, ir spustelėkite langelį su duomenimis, kuriuos norite įkelti į kitą dokumentą.

4. Grįžkite į naujai sukurtą dokumentą. Įvesties eilutėje dabar matysite „LibreOffice“ skaičiuoklės įterptą nuorodą formulėje.

   Įvesties eilutėje esančioje nuorodoje tarp viengubų kabučių yra dokumento pavadinimas, tada grotelės #, lakšto pavadinimas ir po taško langelio koordinatės.

5. Patvirtinkite formulę spustelėję žalią varnelę dešinėje.

6. Jei pasirinkdami langelių sritį tempiate už langelio dešiniojo kampo, tai „LibreOffice“ automatiškai įterpia atitinkamas nuorodas į gretimus langelius. Lakšto pavadinimo pradžioje parašomas „$“ ženklas nurodo, kad nuoroda yra kaip absoliučioji koordinatė.

Jeigu patikrintumėte dokumento pavadinimą formulėje, pamatytumėte, jog jis parašytas kaip URL. Tai reiškia, kad vietoj dokumento pavadinimo galite įrašyti URL adresą.

Susijusios temos

URL adresas

Nuorodos į koordinates, absoliučiąsias ir santykines